টেকনাফে বহুল আলোচিত পুলিশ কনষ্টেবল হত্যা মামলার আসামী আবদুল আমিন অবশেষে আটক হয়েছে।  টেকনাফ থানার তদন্তকারী এস আই নিলু বড়-য়া জানান, গত ২৫ মে  চট্টগ্রাম জেলার লোহাগাড়া উপজেলার বনে রাতের আধাঁরে গাছ কাটার সময় বন বিভাগ গাছ সহ হারুন নামে এক ব্যক্তিকে আটক করে। পরের দিন আটককৃত ব্যক্তিকে লোহাগাড়া থানায় সোপর্দ করে বনবিভাগ। লোহাগাড়া থানা পুলিশ আটক হারুনকে চট্টগ্রাম আদালতে প্রেরণ করে তার ঠিকানায় অনুসন্ধান চালালে টেকনাফ থানা পুলিশের অনুসন্ধানে বেরিয়ে আসে তার আসল পরিচয়। সে হচ্ছে গত বছরের ১৯ মে টেকনাফের বহুল আলোচিত হাবিরছড়া এলাকার পুলিশের উপর হামলাও হত্যার আসামী আবদুল হাকিমের পুত্র আবদুল আমিন (২৮)। তার ছদ্মনাম হারুন থেকে আবদুল আমিনের পরিচয় বের হয়ে গেলে  চট্টগ্রাম আদালত গত ২৭ জুন কক্সবাজার প্রেরণ করলে কক্সবাজারের বিজ্ঞ আদালত তার দুই দিনের রিমান্ড মঞ্জুর করে। গত ২৯ জুন আসামীকে কক্সবাজার থেকে টেকনাফ থানায় জিজ্ঞাসাবাদে আনে। তদন্তকারী কর্মকর্তার জিজ্ঞাসাবাদে আসামী আবদুল আমিন ঘটনার সম্পৃক্ততা স্বীকার করে বলেন ঘটনারপর তারা লোহাগাড়ায় গাঁ ডাকা দেন।। তিনি আরো জানান, এ মামলার আসামী তার পিতা আবদুল হাকিম পলাতক অবস্থায় রাঙ্গামাটি মৃত্যুবরণ করেন এবং নতুন চাঞ্চল্যকর তথ্য দেন। মামলার তদন্তের স্বার্থে উক্ত আসামীকে আরো পাঁচ দিনের রিমান্ড চাওয়া হবে জানান।  উল্লেখ্য যে, গত  বছরের ১৯ মে টেকনাফ থানার এএসআই ইমাম হোসেন ও কনষ্টেবল ময়েসিং মারমা অভিযোগ তদন্তের জন্য টেকনাফ হাবিরছড়ায় আবদুল হাকিমের বাড়ীতে গেলে তার পুত্র আবদুল আমিন, রফিক, খালেদসহ কয়েকজন সংঘবদ্ধ স্বশস্ত্র সন্ত্রাসীরা তাদের উপর চড়াও হয়ে কনষ্টেবল নং ৬৪৫ ময়েসিং মারমা ও এএসআই নং ১৬৮ ইমাম হোসেনকে এলোপাতারি কুপাই। স্থানীয়রা তাদের উদ্ধার করে টেকনাফ হাসপাতালে নিয়ে যায় অবস্থার অবনতি দেখে চট্টগ্রাম মেডিকেল হাসপাতালে প্রেরণ করে। মারাতœক জখম ও অধিক রক্তক্ষরণের ফলে জখমী পুলিশ কনষ্টেবল ময়েসিং মারমার মৃত্যু হয়। এ ঘটনায় টেকনাফ থানায়  পুলিশের উপর হামলা ও হত্যা মামলা রুজু হয়। অবশেষে এক বছর পর উক্ত মামলা আসামী আবদুল আমিন আটক হয়। এদিকে আবদুল আমিন আটক হওয়ার খবরে এলাকাবাসী স্বস্থি ফেলছে এবং উক্ত আসামীকে একনজর দেখতে থানায় ভিড় জমাতে দেখা যায়।